
tal unya ha estat inclosa —per fil- 
en el Super Prestige Pernaud, con- 
siderat com el campionat mundial 
oficiós per punts. Després dels 
parlaments, va ser l’hora de les co- 
rals amb la participació de la Coral 
de la llar del pensionista del carrer 
Violant d’Hongria i la Coral de l’Or- 
feó de Sants. Entre ambdues ac- 
tuacions, els representants de les 
entitats van fer entrega d’una sèrie 
de trofeus als escolars guanyadors 
d’un gran concurs organitzat entre 
les escoles del barri: els Maristes, 
pràcticament s’ho van endur tot. A 
les 10 de la nit, i després de 3 ho- 
res d’efervescència popular, es 
tancava l’acte. Sembla que ara sí, 
ja podem cridar allò de Força 
Sants! 


A.P. 


La Volta en vídeo 


Amb la presència de centenars 
de persones, la U.E. Sants va ce- 
lebrar el proppassat 27 d’abril un 
acte multitudinari de retrobament 
amb la gent del barri. En el marc 
sempre espectacular de l’auditori 
de Cotxeres, el Sants va compartir 
amb els seus «supporters» una vet- 
llada marcada per la consigna «fo- 
ra problemes». I és que després 
dels enrenous que ha viscut la UES 
en els darrers anys, ara que les co- 
ses rutllen bé, cal que entre tots 
toquem ferro. Amb un camp que 
xuta i amb una secció de ciclisme 
que va sobre rodes, el Sànts ara 
com ara torna a tenir la força dels 
«vells temps». I els seus dirigents, 
conscients de la nova situació, van 
aprofitar l’acte de retrobament per 
encomanar als assistents aquest 
clima de normalització. A la taula 
presidencial, i fruit de l’esperit uni- 
tari de l’acte — «el Sants és de 
tots» van dir els organitzadors— 
van seure plegades la majoria d’en- 
titats importants del barri. Al cos- 
tat dels dirigents del Sants, Josep 
Espinàs, regidor del districte, Emi- 
li Ruiz, director del Centre Cívic de 
Cotxeres, Anselm Cartana del 
Secretariat, Josep Ribes del Cen- 
tre Social, Lluís Gómez de l’Orfeó, 
August Andreu de l’Ateneu Popu- 
lar i també la presència del nostre 
director. Curiosament, aquella nit, 
Cotxeres va ser més que mai sím- 
bol d’unitat. 


Tots d’acord: 
ara sí Força Sants i 

En gairebé tots els parlaments 
es va destacar el bon moment que 
viu la UES i es va recordar l’arrela- 
ment de l’entitat amb el que és i 
representa el barri de Sants. El pre- 
sident de la Junta de ciclisme, Jo- 
an Peirató, va destacar en particu- 
lar la tasca de la seva secció tot re- 
cordant que enguany la Volta a Ca- 


A l’espera de més novetats 
sobre la propera edició de la Volta 
Ciclista a Catalunya, la secció de 
ciclisme de ia U.E. Sants va pre- 
sentar el passat 21 de maig el vi- 
deo «64 Volta Ciclista a Catalunya». 
L’acte es va efectuar a l’Orfeó de 
Sants i la presència de públic va 
ser més que destacable. Va ser 
l’aperitiu del que viurem d’aquí dos 
mesos. 

«GABINETE OPTICO» 

Vallespir, 33-37 
Tel. 339 49 74 - SANTS 

«ÒPTICA VILARDELL» 

Sant Pere Baix, 65 
Tel. 319 08 97 - BARCELONA 


Vestidos - Faldas - Pantalones 
Chaquetas - Cazadoras - Conjuntos 
Chandals - Blusas - Jerseis 
Complementos - Modelos Exclusivos 
Disenos Propios 


ESTILOS EN EL VESTIR A MEJOR PRECIO 

^ en Galileo, 100 


ki CD* II UI SISA 


Cl. Sants, 1 Cl. Sants, 435 

Tel: 421 05 40 Tel: 334 24 24 

0801 4-BARCELON A 08028 BARCELONA 


Floridablanca, 26 tel. 223.07.12 
Central: Galileu, 46 tel. 339.50.66 


Ambdues botigues us recordem les 
nostres especialitats òptiques en 
general, aparells per a sords i lents 
de contacte 


ÒPTIC DIPLOMAT 


20 anys de Núria 

Aquests darrers dies en una co- 
neguda sala de festes de la nostra 
ciutat va tenir acte l’homenatge- 
sorpresa a la nostra veïna Núria 
Feliu. Tot el milloret de l’art i la in- 
tel·lectualitat, i tots amics, es van 
donar cita per estar amb la Núria 
en el seu vintè aniversari del 
començament de la seva tasca de 
cantant. I el nostre barri no podia 
tampoc ser menys, per això el vint- 


i-quatre a la nit se li ofereix un so- 
par d’homenatge i admiració de 
tots els veïns i amics. Després del 
sopar, festa i ball. Al proper núme- 
ro ja us parlarem més de la «mogu- 
da». 

J.S.H. 

Lluís Llach: 
tot un exemple 

El passat 29 d’abril es presentà 
als mitjans de comunicació el 
darrer disc d’en Lluís Llach, «MA- 
REMAR». En Lluís sovint ha mani- 
festat el seu suport a la premsa i 
ràdio no estatal o massiva i és ben 
cert; ho demostrà convidant la 
nostra publicació a la roda de 

premsa que es celebrà al Centre 
Comarcal Lleidatà. Com veiem, en 
Llach posa en pràctica les seves 
manifestacions. 

J.B. 


TERMOPARKET 

L'ULTIMA NOVETAT 
EN PARKET 

Resisteix els cops i el desgast 

S'instal-la sense desallotjar 
els mobles 

Avís als lectors 


Trenc d’Alba muntarà una para- 
da junt a la Fira d’Artistes de Sants 
que cada primer diumenge de mes 
se celebra al Passatge Fructuós 
Gelabert (Cotxeres). Creiem que és 
una bona oportunitat per adquirir 
els nostres exemplars actuals i en- 
darrerits. A més a més, serà una 
manera de conèixer-nos personal- 
ment i estrènyer els llaços d’amis- 
tat que a través de la Revista ens 
uneixen. 

Us esperem cada primer diu- 
menge de mes... a Cotxeres! 

J.S.G. 

Ona Popular de Sants 

Al número anterior va sortir una 
errada al nom de l’emissora de rà- 
dio de l’Ateneu Popular de Sants. 
Volem aclarir que no és Ona Cultu- 
ral sinó Ona Popular de Sants, que 
ja emet al 98.2 de la FM. 


Referèndum a Sants 

En tancar la redacció, la comis- 
sió per la pau i la llibertat a Sants 
ha preparat una setmana per la pau 
al barri que se celebrarà del 19 al 
25 de maig. Entre els actes més 
destacats cal esmentar la taula ro- 
dona sobre l’OTAN amb la partici- 
pació dels partits polítics i el debat 
sobre perspectives del moviment 


per la pau. Sens dubte, però, el plat 
fort de la Setmana serà el Referèn- 
dum sobre l’OTAN que viurà el 
nostre barri el dissabte 25 de maig, 
des de les 9 del matí fins a les 9 de 
la nit. El referèndum OTAN rep el 
suport, entre d’altres entitats, de 
l’I.B. Joan Coromines, Escoles 
Proa, Orfeó de Sants, A. Canigó, 
Club Petanca Hostafrancs, Club F. 
Bordeta i Club F. Sant Medir. 


VILADOMAT PILOT 

SEAT AUDI WW 


Comercial: 

Viladomat, 297 
T. 250 91 65-66 
(Entre París/Londres) 


Comercial i 
Assistència 
Tècnica 
Moianés, 47 
T. 421 93 50 
Hostafrancs 

XALOC 

cl Olzinelles 84-86 
Tel. 331 14 95 —Sants— 




— Articles d’estiu 

— Matalassos platja 

— Piscines, flotadors, etc. 

Sants, 89 - Tel. 421 07 17 
08014 BARCELONA 


CONFECCIÒN PRÒPIA 
ARREGLOS Y CONSERVACIONES 

A. BARCELONA 


Peletero 

Avda. Madrid, 198 
Tel. 330 98 55 (Sants) 

El Secretariat 
ho vol en català 


La Comissió Executiva del 
Secretariat d’Entitats de Sants, 
Hostafrancs i la Bordeta, davant la 
campanya per a la normalització 
del català que s’ha dut a terme la 
setmana de Sant Jordi d’enguany, 
vol manifestar a l’opinió pública el 
seu blasme i rebuig total a l’ac- 
tuació, contrària a les més elemen- 
tals maneres de fer en un estat de 
dret, de la policia el passat dia 23 a 
la Rambla de Barcelona. Per altra 
banda, lamentem els excessos 
que s’hagin pogut produir, embru- 
tant rètols i cartells de modestos 
establiments, fets dels quals 
n’hem tingut bones proves als nos- 
tres barris. 

Critiquem la passivitat i lentitud 
de què donen mostres tant la Ge- 
neralitat de Catalunya com l’Ajun- 
tament de Barcelona en totes les 
accions encaminades a normalit- 
zar l’ús de la nostra llengua a la 
Ciutat de Barcelona: 

— Cap de les dues Institucions 
ha fet accions decidides enfront 
de les grans companyies perquè 
compleixin la llei de normalització 
lingüística aprovada pel Parlament 
de Catalunya. 

— No han establert sistemes 
d’incentius per tal que petits boti- 
guers i industrials puguin catala- 
nitzar els rètols de les seves boti- 
gues sense haver de fer despeses 
desproporcionades al volum dels 
seus negocis. 

— És evident la lentitud amb 
què es catalanitzen els rètols dels 
noms dels carrers, i es produeixen 
demores que fan creure en extran- 
yes pors i reticències. Per què no 
es normalitzen els rètols del carrer 
26 de gener de 1641 a Hostafrancs 
i els de la plaça dels Països Cata- 
lans? 

— Tot i haver-ho suggerit diver- 
ses vegades aquest Secretariat, no 
hi ha manera que l’Àrea de Cultura 
de l'Ajuntament de Barcelona sig- 
ni un acord amb la Generalitat per 
a l'establiment a la Ciutat i als nos- 


tres barris d’un Servei de Català 
com ja han fet, fa temps, altres 
Ajuntaments de Catalunya. 

— Continuem rebent d’amb- 
dues Institucions nombrosos co- 
municats, informes i escrits diver- 
sos redactats exclusivament en 
llengua castellana. 

— L’ensenyament del català i en 
català a la majoria de les escoles 
públiques dels nostres barris és 
deficient, limitat i en alguns casos 
inexistent a la pràctica. 

Aquest Secretariat, en compli- 
ment de les seves normes estatu- 
tàries, urgeix totes les Institucions 
a que adoptin una actitud ferma i 
activa en tots els àmbits de la seva 
actuació en pro d’una total norma- 
lització lingüística als nostres 
barris. 

El col·lectiu de mestres de català 
per a adults de Sants, Hostafrancs 
i La Bordeta, assabentats del con- 
tingut de l’escrit que el Secretariat 
d’Entitats ha presentat a l’opinió 
pública sobre la campanya de nor- 
malització lingüística, ha acordat 
adherir-s’hi en tots els seus punts. 

Barcelona, 30 d’abril de 1985 

El passat dissabte 20 d’abril, la 
Crida a la Solidaritat va portar a ter- 
me una acció no violenta de reivin- 
dicació lingüística a l’estació de la 
Renfe de Sants. Es tractava de cri- 
dar l’atenció sobre el lent procés 
de normalització del català. Per a 
la gent de la Crida «dos anys des- 
prés de l’aprovació de la Llei de 
Normalització, el català continua 
essent una llengua de “segona 
classe” al Principat». «Aquesta si- 
tuació —ens van explicar — 
s’agreuja encara més pel que fa a 
tots aquells serveis i empreses 
públiques o semi-públiques que 
depenen de l’Estat Central (Renfe, 
Correus, Telefònica, Ibèria, etc.)». 

L’acció va ser planejada de ma- 
nera que tingués un ampli ressò in- 
formatiu. Abans de portar-la a ter- 


me, la Crida l’anuncià públicament 
en un diari de la ciutat. 

Els prop de setanta participants 
(molts dels quals era la primera ve- 
gada que feien actuacions 
d’aquest tipus), es dividiren en tres 
escamots, cadascun dels quals ha- 
via de fer una tasca específica. Un 
havia de barrar els rètols escrits en 
castellà amb sprais i col·locar car- 
tells demanant que sempre es 
parlés en català. Un segon grup ha- 
via d’anar a les taquilles i exigir 
que els bitllets fossin impresos en 
català en la seva totalitat. Final- 
ment el darrer grup havia d’entrar 
dins del servei de megafonia i lle- 
gir un comunicat pels altaveus do- 
nant explicacions de l’acció i de- 
manant la catalanització de la Ren- 
fe. 

Les accions, inicialment, es por- 
taren a terme sense cap problema. 
Però les forces de seguretat de la 
Renfe i la policia estatal intervin- 
gueren amb duresa. En tota foren 
14 els detinguts i 4 d’ells roman- 
gueren tres dies a la presó. 

La Crida, però, està satisfeta, ja 
que ha aconseguit revifar la 
problemàtica sobre la «definitiva» 
normalització i consolidació de la 
nostra llengua i, prova d’això, han 
estat els debats, declaracions, rè- 
pliques i contra-rèpliques, entre- 
vistes i reportatges que han apare- 
gut en tots els mitjans de comuni- 
cació (premsa, ràdio, TV) en 
aquests darrers dies. 

PLR 


IRIS 


CONFECCIONS 


Sastreria Confeccions Camiseria Gène- 
res de Punt. 

Creu Coberta, 112. Tel. 431 67 99 

Lditoria! 


Tots 


Des que les associacions de veïns i entitats diverses de Sants, Hos- 
tafrancs i la Bordeta van començar la campanya «Salvem Sants dia 
a dia...» han passat anys, molts anys. Ha plogut, ha pedregat, el 
Barça ha guanyat la lliga i som a punt d’entrar a la CEE. Però tam- 
bé el barri ha anat gota a gota, pedra a pedra i gol a gol, assolint els 
seus objectius reivindicatius en aquella famosa campanya. La plaça 
de Sants, Les Cotxeres, la Plaça de la Farga i l’Institut Joan Coro- 
mines en són bons exemples. Ara, amb la propera inauguració de la 
primera part de l’Espanya Industrial (es parla de la segona quinze- 
na de juny), s’haurà donat un pas de gegant de cara a fer més digna 
la vida NATURAL del nostre deteriorat districte. Ens queden pocs 
espais que puguin ser d’utilitat pública i això vol dir que de l’Es- 
panya Industrial no en podem perdre ni un pam, ni una pedreta, ni 
un insecte. Ara més que mai sembla que el projecte de l’Espanya 
Industrial és un projecte consensuat al servei de tots. Sí, no és un 
somni: tindrem ESPAI VERD, SÍ, ESPAI VERD! AMB UN 
LLAC!, AMB ÀNECS! AMB HERBETAÍ AMB SEIENTS! To- 
quem ferro, però ara més que mai — és una reiteració encoratjado- 
ra — hem de fer nostre el projecte de l’Espanya Indusrtrial. Aques- 
ta vegada tots hem de sortir guanyant perquè el d'ara és un projecte 
unitari. Enrera han de quedar discussions com les que va provocar 
la Plaça dels Països Catalans. En tot cas, esperem que totes 
aquelles persones del barri que van arronsar el nas en senyal de des- 
ànim quan es va inaugurar aquella plaça, puguin ara arronsar-lo de 
nou per per agafar l’aire natural, pur i ric en vitamines de la nova 
Espanya Industrial. 

TRENC D’ALBA no es fa necessàriament 
solidari de les opinions expressades pels 
seus col·laboradors. 

Per qualsevol reproducció del contingut de 
la revista caldrà citar-ne la procedència i 
l’autor. 

DOMICILIACIÓ BANCÀRIA 

Els agrairé que amb càrrec al meu compte/llibreta, 
atenguin els rebuts que els presentarà la revista «TRENC 
d’ALBA» (Alfred Picó o Manel Gómez). 

Activitat 


Titular compte 


Banc/Caixa 

Vull rebre la revista TRENC D’ALBA a partir del nú- 

x nnn , rn N ° Compte/llibreta 

Subscripció normal (10 números) 900 ptes U 

Subscripció de suport (10 números) ptes □ Població 

Signatura, ENVIEU-LO A «TRENC D’ALBA», 


Data 

Signatura, 


c./ Olzinelles 30, 08014 Barcelona 

L’Espanya 
Industrial: 
més que un parc 



De veritat que no estic de bro- 
ma, ni al·lucino; però encara que 
sembli estrany, en el que fa refe- 
rència a les obres de l’Espanya 
Industrial, les coses funcionen, 
per ara, de meravella. Hi ha un tre- 
ball conjunt i una compenetració 
exemplar entre la Comissió de Se- 
guiment, formada per veïns, i el 
Consell de Districte que permet 
una transparència important en el 
desenvolupament pràctic del pro- 
jecte. 

Un dels problemes feixucs, com 
el del Drac, que qüestionava últi- 
mament el consistori, argumen- 
tant dificultats pressupostàries, 
ha quedat resolt. A la fi gaudirem, 
tal i com es va aprovar en el seu 
dia, de l’animalet mitològic que 
servirà d’esbarjo a la quitxalla i 
d’admiració als grans. 

En aquests moments les obres 


es realitzen a pas accelerat, amb la 
intenció que la primera fase sigui 
inaugurada abans de l’estiu; com a 
referència, podríem situar les da- 
tes de «tallar la cinta» per Sant Pe- 
re o Sant Jaume, encara que això 
vindrà determinat per factors tan 
variables com la mateixa meteoro- 
logia (en cas de pluges, per exem- 
ple, el ritme de construcció pot 
quedar ostensiblement endarrerit). 
Malgrat que, si l’autoritat respon- 
sable i el temps pertinent ho per- 
meten, aquestes properes vacan- 
ces estiuenques, els sacrificats 
santsencs que no puguin fer va- 
cances, podran ja gaudir d’aquest 
nou espai lúdic. 

Les possibilitats que presenta el 
parc són força completes; tenim, 
per una part, que els afeccionats a 
la nàutica i a viatjar, navegaran pel 
llac com si estiguessin a Venècia: 


tot i que les barques no crec que 
siguin gòndoles. Per fer-se’n una 
dea de l’amplitud del llac, cal tenir 
en compte que serà superior al del 
Parc de la Ciutadella, que ja és dir. 
També en aquesta fase inicial, 
podrem trobar la Casa del Mig de- 
gudament restaurada i una escola 
bressol en condicions immillo- 
rables per atendre els infants dels 
nostres barris. 

Una vegada resoltes les dificul- 
tats tècniques trobades en el sub- 
sòl, s’ha portat a terme el trasplan- 
tament dels longenaris arbres, tes- 
timonis d’excepció de la història 
de la fàbrica i la seva posterior evo- 
lució; els resultats del canvi de 
lloc han estat un èxit, car gairebé 
tots ja comencen a treure brots per 
a tornar a ser protagonistes, junta- 
ment amb els nous, (tenim el com- 
promís formal i seriós de l’Ajunta- 
ment que a part d’alguna inevitable 
palmera, que no pot faltar, hi plan- 
taran altres varietats d’arbres), 
d’aquesta nova època. 

Les nou torres singulars de llum 
que en el seu dia ens varen sobtar 
a tots, ja estan gairebé enllestides. 
Ara falta ei recobriment final que 
donarà vistositat i harmonia al con- 
junt de l’obra. 

Les modificacions que s’han in- 
troduït als plans inicialment pre- 
vistos, són l’ampliació de la zona 
de gespa, ja que segons han afir- 
mat els serveis tècnics correspo- 
nents, l’experiència haguda en 
altres indrets de la nostra ciutat ha 
demostrat que és totalment viable 
el manteniment del verd i la cons- 
tant utilització del mateix; per tant, 
aquesta vella aspiració dels veïns 
es farà també realitat, i la variació 
quant al tema de la piscina desco- 
berta. Sembla que s’ha cregut més 
convenient substituir-la per l’am- 
pliació del Llac, ja que una piscina 
d’aquestes característiques sols 
es veuria aprofitada durant l’època 
de l’estiu i la seva conservació du- 
rant la resta de l’any, resultava bas- 
tant costosa. Evidentment, la pis- 
cina coberta, així com la resta 
d’equipaments corresponents, es 
portaran a terme tal i com es va 
acordar. 

Com podeu veure, les coses 
marxen bé pel que respecta a l’Es- 
panya Industrial i aviat trobarem 
els resultats que desitgem i pels 
quals tant tots plegats hem lluitat. 

Jordi Clausell i Subirats 




Malauradament no tot són flors i 
violes com és el cas de l’Espanya 
Industrial, ja que en molts altres 
assumptes les coses continuen 
com sempre, és a dir, sense solu- 
cionar-se. 

Ben segur que ja ho sabreu de 
memòria, car en cada número de la 
revista ho repetim, malgrat tot, tor- 
narem a insistir una vegada més en 
els temes pendents: 

Vapor Vell.— Els acords entre 
l’Ajuntament de Barcelona i la Ge- 
neralitat de Catalunya, han portat 
que els terrenys reivindicats pels 
veïns siguin definitivament per al 
barri i seran immediatament 
instal·lats uns equipaments 
públics al servei de tothom... No 
us ho creieu, veritat? Doncs feu 
bé, ja que no és cert, però de tant 
en tant és saludable creure en mi- 
ratges. 

La crua realitat és que tot conti- 
nua igual, l’expedient incoat per la 
Generalitat continua lentament el 
seu procés. Mentrestant seria inte- 
ressant que les AA.VV., Entitats i 
Col·lectius diversos, així com els 
veïns en general, comencessin a 


definir i discutir quins són els dèfi- 
cits més importants que es po- 
drien pal·liar en l’ampla zona reivin- 
dicada, per tal de pressionar l’Ad- 
ministració en l’absoluta necessi- 
tat que el Vapor Vell sigui del nos- 
tre districte. 

Urbanització del carrer de sant 
Antoni.— En castellà diuen allò de 
«Las cosas de palacio van despa- 
cio», en el nostre idioma em 
sembla que la traducció no rima 
gaire, però si l’adagi és cert, 
aquest no és un palau, sinó una 
col·lecció d’ells, ja que fins al mo- 
ment, la maqueta que els arquitec- 
tes estan fent, i després de més de 
cinc mesos, encara no obra en 
mans de la Comissió de Se- 
guiment del projecte. Potser la fan 
a tamany natural i, és clar, això és 
feina. 

En una altra vessant i en relació 
al carrer sant Antoni, sembla ser 
que és voluntat dels màxims res- 
ponsables de l’Ajuntament, la de 
solucionar definitivament el greu 
problema de les clavegueres de la 
zona per tal d’evitar les inunda- 
cions que es produeixen a moltes 


vivendes quan les pluges són in- 
tenses. De moment hi ha el com- 
promís que a finals d’abril o princi- 
pis de maig d’enguany, surti a 
l’opinió pública l’estudi dels tèc- 
nics per tal de resoldre a curt ter- 
mini el tema. Que així sigui! 

Normalització dels rètols dels 
carrers.— Encara que gran part 
dels nostres carrers ja són norma- 
litzats, en aquests moments en fal- 
ten alguns bastant significatius: pr 
posar un exemple, podríem ano- 
menar el carrer 26 de gener del 
1641 , que malgrat ubicar-se al vol- 
tant de l’Alcaldia, ningú no s’ha re- 
cordat d’ell, i això que la Comissió 
de Festes de l'esmentat carrer, ha 
insistit una i altra vegada en la ne- 
cessitat del canvi. Això podríem 
generalitzar-ho a tots els altres 
que, a hores d’ara, encara no han 
estat catalanitzats. 

En la nova retolació es troba a 
faltar en moltes de les plaques, 
una petita explicació del nom del 
carrer, cosa necessària per assa- 
bentar el públic del seu significat. 

Jordi Clausell i Subirats 

AL COSTAT MATEIX DE LA FARMÀCIA PIFARRÉ 

PROP DE L'ESTACIÓ TERMINAL RENFE - SANTS 

• CONSULTA DERMATOLEG 

• Tractaments malalties de la Pell. 

Acne, Psoriasi, Eczemes, Fongs. 

• Extirpació de Quists i Berrugues. 

• TRACTAMENTS CAPIL·LARS 

• Caiguda excessiva dels Cabells 

• Grassa, Caspa, Picors... 

• TRACTAMENTS DERMOCOSMETICS 

• Facials i Corporals 
Sauna, Solàrium CU. V. A.) 

• IOGA I ACUPUNTURA 

• Amb control mèdic 

330 09 85 - 330 55 54 

HORES CONVINGUDES 
DE DILLUNS A DISSABTE 

El Museu 
de la Fundació 
García Fossas 


En la dècada dels ’40, el sr. Artur 
Garcia i Fossas, propietari de la 
fàbrica «Compania Fabril de Acei- 
tes Vegetales», a la Bordeta, creà 
la Fundació Garcia Fossas i cons- 
truí un edifici que havia d’albergar 
una escola al carrer Almeria xam- 
frà Gavà. 

Tot i que durant molts anys l'edi- 
fici que havia de ser escola restà 
tancat sense cap utilitat, se sabia 
que en el seu interior hi havia una 
important col·lecció d’art, propietat 
de la Fundació. 

Aquest petit museu va ser visitat 
pels veïns algunes poques vega- 
des i sorprenia la qualitat de les 
obres que contenia i la importàn- 
cia de les firmes exposades. 

En els anys ’60 l’edifici de l’es- 
cola va ser llogat per l’Associació 
de Pares Bordeta-Sant Medir que 
hi ubicà l’Escola Proa i uns anys 
més tard, per poder augmentar el 
nombre d’aules, el museu va ser 
desmuntat i hom suposa que les 
obres que contenia van ser diposi- 
tades a la seu de la Fundació Gar- 
cia Fossas a la Diagonal número 
460. 

En aquell moment els veïns de la 
Bordeta, a través del Centre Social 
de Sants, van interessar-se per tal 
que les obres no es moguessin del 
barri i fossin l’inici d’un museu lo- 
cal. No s’arribà a cap solució posi- 
tiva en aquest sentit. 

Per altra banda, en aquesta èpo- 
ca, la fàbrica tancès les portes, el 
terreny fou adquirit per l’Ajunta- 
ment de Barcelona i l’edifici ater- 
rat. 

En l’última fira d’antiquaris que 
es va fer el mes passat a Montjuïc 
s’identificaren, posades a la ven- 
da, una vintena de les obres que 
havia contingut el Museu Garcia 


Fossas. Més endavant s’ha sabut 
que la Fundació s’ha venut tota la 
col·lecció. 

A causa d’aquest fet i a la total 
falta d’informació sobre les seves 
raons, entre els veïns de la Bordeta 
interessats en aquestes qüestions 
corren rumors diversos que no dei- 
xen gaire ben parats els membres 
que componen el Patronat de la 
Fundació Garcia Fossas. 

S’ha de tenir en compte que 
d’aquest Patronat, d’acord amb 
l’article setè dels estatuts de la 
Fundació, en formen part com a 
vocals nats el «Rdo. Cura de la 
Parròquia de Santa Maria de Sants 
(Barcelona) y el Teniente de Alcal- 
de del Distrito Municipal del mis- 
mo nombre». Hom ha de creure 
que aquesta venda s’ha fet amb to- 
tes les garanties legals i que les 
Conselleries de Governació i Cul- 
tura de la Generalitat de Catalunya 
n’estan assabentades, però la 
quantitat que es rumoreja que s’ha 
obtingut per aquesta operació 
sembla irrisòria i el seu destí es 
veu poc clar. 

El Secretariat d’Entitats de 
Sants, Hostafrancs i la Bordeta, 
fent-se ressò de les inquietuds 
dels veïns de la Bordeta creu que 
seria molt interessant que es do- 
nés resposta, públicament, a les 
següents preguntes: 

1 ·— La Fundació Garcia Fossas, 
i per tant el seu patrimoni, està lli- 
gada, si més no moralment al barri 
de la Bordeta i als seus veïns? 

2. — Amb la desaparició de la 
fàbrica s’han modificat els esta- 
tuts de la Fundació Garcia Fos- 
sas? 

3. — Els estatuts de la Fundació 
Garcia Fossas permeten la venda 


del seu patrimoni? 

4. — Quina ha estat la quantitat 
que ha ingressat la Fundació Gar- 
cia Fossas per la venda de la 
Col·lecció d’Art? 

5. — Quin destí es pensa donar a 
aquesta quantitat? 

Rafa: 

un artesà i principiant 
d’artista al nostre barri 

El Rafa viu i treballa en el nostre barri. Es considera un artesà i un 
principiant d’artista i el seu ofici, envejat per molts, requereix sensesi- 
bilitat, destresa i moltes hores de treball. Es ceramista. Un ofici antic i 
de molta tradició que les joves generacions no volen deixar morir. El 
nostre barri té una bona representació de ceramistes que com el Rafa 
transformen el fang vermell en objectes de diferents formes i utilitats. 
Objectes que nosaltres comprem per la seva forma o color i sense sa- 
ber absolutament d’on ve, com i per qui està fet. 


— Com et vas interessar per la 
ceràmica? 

— Jo col·leccionava ceràmica 
perquè m’agradava molt i després 
em vaig plantejar d’aprendre’n, ja 
que la feina que tenia no m’entu- 
siasmava. 

Tens antecedents en la teva 
familia? 

— No. Però jo sóc d’un poble de 
Còrdova que es diu Montilla. Allà 
hi havia una bòvila on es feien càn- 
tirs, teules, etc., i també hi havia 
una pedrera de fang on anàvem a 
jugar de petits. Tot això, d’alguna 
manera em va marcar. 

— On vas aprendre ceràmica? 

— Primer vaig anar a una escola 
particular un parell de cursos. En 
una escola es fan poques, hores i 
és difícil formar-se com a ceramis- 
ta, però pots saber si allò que fas 
t’agrada. Desprès vaig anar a la 
Bisbal on vaig fer un curs de torn i 
vaig continuar fent cursos inten- 
sius d’hivern en règim intern, el 
que suposava viure amb gent que 
feia el mateix. Al cap de tres cru- 
sos vaig muntar el taller aquí a 
Sants però no creia poder viure 
exclusivament de la ceràmica. Al 
principi ho feia tot jo però ara tinc 
un corredor i clients fixos. El 
problema és que la peça de regal 
cada vegada té menys sortida i 
s’ha d’ampliar el mercat. Principal- 
ment venc peces per tota Catalun- 
ya i alguns indrets d’Espanya. 

— Quina és la teva situació pro- 
fessional i artística en aquest mo- 
ment? 

— Professionalment em consi- 
dero un artesà i un principiant d’ar- 


tista ja que encara no he fet cap 
exposició individual. Fins ara totes 
han estat col·lectives. 

— Què hi ha de positiu i de ne- 
gatiu en la teva feina de ceramis- 
ta? 

— De positiu hi ha el poder fer 
una feina que t’agrada i que té una 
certa creativitat i independència. 
El costat negatiu és que, viure de 
la ceràmica, obliga a fer una pro- 
ducció que s’adapti a la demanda 
del mercat i per tant, no poder fer 
allò que es vol. Jo sempre estic 
condicionat, la qüestió econòmica 
és molt important ja que he de tre- 
ballar moltes hores per guanyar un 
sou normal. Això vol dir fer ceràmi- 
ca comercial i no poder dedicar 
gaire temps a la creació. 

— Quins objectius tens de cara 
al futur? 

— En el futur voldria fer la feina 
amb més creativitat. Treballar més 
la ceràmica artística, fer exposi- 
cions i viure d’això. Però no 
m’agradaria deixar la feina d’arte- 
sà, voldria mantenir el taller i fer-lo 
funcionar amb col·laboradors però 
sense que depengués tant de mi. 
És molt difícil viure de la ceràmica 
artística, ja que es fan poques ex- 
posicions. Tots els ceramistes te- 
nen un taller o una escola. 

— Com veus la situació actual 
de la ceràmica? 

— Està en un bon moment, hi ha 
molta gent que s’hi dedica i que té 
un nivell molt bo. Però les exposi- 
cions passen desapercebudes per- 
què no hi ha bons crítics de cerà- 
mica. Els que hi ha vénen de Belles 
Arts on es fa una ceràmica molt 



elemental i per això tenen un cert 
desconeixement de la ceràmica. 
Els ceramistes, més que margi- 
nats són desconeguts. 

— Quants tallers i escoles de 
ceràmica hi ha a Sants? 

— Hi ha nou tallers de ceràmica, 
dels quals cinc treballen com a es- 
coles. 

— Quina ceràmica t’interessa 
més la comercial o la d’autor? 

— M’interessa més la d’autor, 
però em veig obligat a treballar 
més la comercial. 

— Com funciona el col·lectiu de 
ceramistes de Sants? 

— Funcionem des de fa dos 
anys però no estem legalitzats 
com a col·lectiu. Ens reunim pe- 
riòdicament i fem coses: exposi- 
cions, xerrades, etc. La nostra in- 
tenció és fer una associació de ce- 
ramistes de Sants. Això ens servi- 
ria de cara a unes reivindicacions. 
La més important seria que els ce- 
ramistes i els tallers tinguessin 
una protecció oficial, això vol dir 
una legalització que no suposi una 
càrrega econòmica com la que pa- 
tim ara. Els ceramistes pertanyen 


al Ministeri d’indústria i no al de 
Cultura com els pintors i els escul- 
tors. Els ceramistes de Sants vo- 
lem fer uns estatuts i a partir 
d’aquí fer uns punts reivindicatius 
concrets. 

— Quin tipus de relacions man- 
teniu amb els altres col·lectius 
d’artistes del barri i amb el Centre 
Cívic? 

— Teòricament fem unes reu- 
nions de coordinació un cop al 
mes amb tots els col·lectius d’arts 
plàstiques. Pel que fa al Centre Cí- 
vic, tenim un representant al Con- 
sell. 

— Us relacioneu amb col·lectius 
d’altres barris? 

— No, però ho voldríem fer. En 
canvi sí que hem tingut contactes 
amb un grup de ceramistes de Ma- 
drid que són membres d’una asso- 
ciació. 

— De quina manera creieu que 
el Centre Cívic pot influir en la 
feina dels ceramistes i artistes en 
general? 

— Bastant, perquè ens permet 
tenir una sala d’exposicions, ens 

deixa locals per reunir-nos i cada 
vegada que fan activitats de cara al 
nostre barri nosaltres hi col·labo- 
rem. De fet, abans de la creació del 
Centre Cívic no existíem com a 
col·lectiu i va ser arran de la I 
Mostra de Ceramistes de Sants 
que ens vam consolidar. 

— Quins criteris se segueixen 
de cara a la programació de les ex- 
posicions? 

— Hi ha una comissió de selec- 
ció d’obres on tenim dos represen- 
tants. Es té en compte la qualitat 
de les obres, si l’artista és del 
barri, si es tracta d’un col·lectiu i si 
és un ceramista. Nosaltres tenim 3 
exposicions fixes cada any: una de 
ceramistes, una altra d’escoles i 
una de tallers (ceràmica de tipus 
comercial). 

— Teniu projectes per al Centre 
Cívic? 

— El mes d’abril farem la II Mos- 
tra de ceramistes i cap el maig o el 
juny es farà la II Mostra d’Escoles 
de Ceràmica. Ara, cada primer 
diumenge de mes fem la Fira d’Art 
al Passatge Fructuós Gelabert. La 


fira, de moment costa d’engegar 
degut a la manca de tradició i de 
públic. Però esperem que amb la 
nostra constància es creï la tradi- 
ció. La gent no està acostumada a 
comprar ceràmica en una paradeta 
i no confia en la qualitat de les pe- 
ces de ceràmica. De fet, prefe- 
reixen comprar la mateixa peça en 
una tenda tot i que nosaltres la ve- 
nem a millor preu. 

— Quines sortides professio- 
nals té un ceramista a Sants i en 
general? 

— La docència o fer ceràmica 
comercial i utilitària. Havíem parlat 
de crear una cooperativa de cera- 
mistes, però no hem decidit res 
perquè ara és un mal moment per a 
les tendes de regals. 


Text: Rosa Maria Picó 
Fotos: Meritxell Sendra 

Sobre la nit 
de sant Joan 



Portaria d'un llibret de la Roda de la Fortuna, molt consultat la nit de Sant Joan 
per les fadrines que escodrinyaven el futur amorós. (Bibl. de l’autor.) 


Partíem de dues hipòtesis de 
treball: a) Sant Joan fou un perso- 
natge enjogassat, amb certes ten- 
dències piròmanes i de caràcter 
acusadament provocatiu o, b) la 
festa se li escapà de les mans. 

Aviat eliminàrem la hipòtesi a) 
en descobrir que l’esmentat Joan, 
baptista per més senyes, era un 
home bo i reposat fins a l’avorri- 
ment, la santedat del qual sembla 
estar fora de dubtes i gaudeix d’un 
gran prestigi al cel. 

Pel que fa a la hipòtesi b), l’ha- 
guérem de rebutjar també. Es ben 
demostrat que aquesta nit se ce- 
lebra amb gran gatzara des de molt 
abans que en Joan (es veu que de 
petit encara no n’era, de sant) vin- 
gués al món. Podem afirmar amb 
rotunda seguretat que aquesta da- 
ta es ve celebrant, diguem-ne, des 
de temps immemorials, per no 
errar. 

Admetent com a vàlida la tercera 
hipòtesi (que anomenarem c), se- 
gons la qual sant Joan ostenta la 
titularitat, però gairebé res més, 
només ens resta saber per què 
aquella gent tan antiga decidí ce- 
lebrar la festa i per què carai nosal- 
tres ho continuem fent. 


Al llarg d’aquesta nit es conden- 
sen esdeveniments, costums i cre- 
ences en tan elevat nombre que 
potser caldria, almenys, una altra 
nit addicional de celebració. Tot 
just s’esvaeixen les darreres cla- 
rors del dia 23 de juny, el cel s’il·lu- 
mina amb les fogueres, al voltant 
de les quals es dansa. La foguera 
constitueix el centre de la festa i 
és objecte de múltiples ritus refe- 
rents a la purificació i renovació, al 
temps que es fan esclatar petards, 
fent molt soroll per allunyar els 
mals esperits que tothora ens en- 
volten. 

Hom menja coques, original- 
ment representant el so! amb la se- 
va forma rodona, abans de la sofis- 
ticació dels pinyons i la confitura. 

L’aigua i els vegetals ad- 
quireixen, de sobte, poders mà- 
gics, facultats per a guarir els mals 
i preservar la salut. 

Aquesta nit també és bona per a 
conèixer el futur a través de «rodes 
de la fortuna» i d’altres procedi- 
ments, com les «ordalies», pràcti- 
ques màgico-eròtiques que perme- 
ten endevinar l’avenir amorós. 

Però sobretot, la nit es pobla de 
múltiples éssers entremaliats i 


provocadors. Surten dels seus 
amagatalls els dimonis, les fades, 
les dones d’aigua, els follets, els 
amorets, les bruixes i els bruixots, 
i s’escampen arreu, temptant a co- 
metre totes aquelles accions que 
tenim per prohibides. 

És també la data apropiada per a 
esdevenir bruixa o bruixot. En do- 
nem un dels mètodes aconsellats: 
«Aquesta nit hom pot esdevenir 
bruixot, només cal, al punt de mit- 
janit, anar a la cruïlla de quatre ca- 
mins, ben nu, fer set tombarelles 
en cada un dels quatre vents i així 
que hom caigui a terra de la tomba- 
rella vint-i-vuitena, ja sera bruixot» 
(Costumari Català, J. Amades)*. 

Quan per fi el sol, en el seu camí 
fins al punt més alt del zènit, co- 
mença a il·luminar el cel donant per 
closa la màgica nit, hom el con- 
templa amb expectació des de vo- 
ra el mar o des d’un punt elevat. 
Avui és el dia més gran, el solstici 
d’estiu. 

Fins aquí alguns dels costums 
de la diada. Les raons que mouen 
els individus a practicar tots 
aquests ritus, són fàcilment argu- 
mentables, pel que fa a societats 
rurals poc desenvolupades. Però 
què impulsa l’agent d’asseguran- 
ces a tirar piules? o l’analista de 
sistemes a rebolcar-se de matina- 
da per la sorra? o el veí del 3r a pes- 
sigar un cul que no li toca ni per 
llei ni per església? Eh definitiva, 
què motiva l’escèptic ésser de l’as- 
falt a sentir per una nit tota la mà- 
gia i l’encanteri de les hores que 
precedeixen el solstici d’estiu? 

Els antropòlegs del segle XXI 
ens han promès la seva col·labora- 
ció en un futur, però ens han dit 
que mentrestant anem fent la nos- 
tra i que no calen gaires raons per 
cremar-ho tot en una nit, per fer 
cau i net de tot allò que ens ha es- 
tat vedat durant l’any; i que la mà- 
gia és la màgia. 

Si encara us cal un motiu, podeu 
fer-ho en honor d’un astre de me- 
diocre magnitud, situat als subur- 
bis d’una galàxia de segona, que 
ens té presos girant al seu voltant, 
i que, a canvi, ens dóna simple- 
ment vida. 

Col·lectiu del Foc 

* Nota del col·lectiu: Aneu-hi en grups 
d’amics i amigues, i en cas que no es 
faci la transformació, almenys passa- 
reu una bona estona. 

Homenatge al 
general Moragues 



Al llarg dels darrers mesos hem pogut escoltar sovint el nom d’en 
Josep Moragues, general català que fou torturat i assassinat per les 
tropes d’en Felip V durant la Guerra de Successió. Tot això ha estat 
possible gràcies a la Comissió Pro-Homenatge al general Moragues 
formada per quatre entitats: Ona Cultural, Òmnium Cultural, 
Centre Comarcal Lleidatà i Amics de la Ciutat, que volen retre ho- 
menatge i divulgar el nom d’aquest català il·lustre. 


Josep Moragues era un oficial 
de l’exèrcit català, l’any 1700. 
Aquest jove oficial havia nat 28 
anys enrera a la població de Sort 
(Pallars Sobirà), restà la majoria de 
temps al costat del príncep de 
Damstadt, virrei de Catalunya que 
fou fulminantment destituït i de 
seguida s’adonà que s’anava a 
l’eliminació total de Catalunya i 
s’ajuntà amb els voluntaris de Vic 
que havien organitzat un exèrcit. 

El nou virrei, el general Velasco, 
intentà destruir les forces del Ge- 
neral Moragues, però en Moragues 
l’esperava al Congost on el derrotà 
i féu presoner en Jerònim Moxo, 
cap de les tropes. 

A Moragues se li atorga el títol 
de cavaller per part de l’arxiduc 
Carles i se li confia el comanda- 
ment de l’exèrcit del Nord. Des- 
pres del Tractat d’Utrecht, el 1713, 
que cedia a Anglaterra Gibraltar i 
l’Illa de Menorca amb la sola con- 
dició que abandonessin Catalunya 
per ser ocupada militarment pels 
francesos. La reacció fou unàni- 


me, resistir, resistir... 

Moragues intervingué en la de- 
fensa de la Seu d’Urgell, que final- 
ment capitulà. Moragues, indignat, 
torna a la Seu a protestar, i és per- 
seguit fins a Sort on detenen la se- 
va família. Moragues continua llui- 
tant, finalment Barcelona es ren- 
deix l’li de setembre de 1714 i Mo- 
ragues no es volgué sotmetre. Fi- 
nalment, però, és traït. Quan deci- 
deix fugir cap a Mallorca és detin- 
gut, torturat i condemnat a mort, i 
el 27 de març de 1715 és executat i 
penjat el seu cap dins una gàbia al 
Portal del Mar durant 12 anys. 

L’acte de l’Orfeó 

El passat dos de maig tingué 
lloc a l’Orfeó de Sants un dels di- 
versos actes que s’estan oferint al 
llarg dels darrers mesos com a ho- 
menatge al General Moragues. 
Fou un acte de gran emotivitat, en 
aquest capvespre barceloní, al te- 
atre de l’Orfeó es respirava un am- 
bient diferent, em recordava una 
mica els vells temps de la clandes- 


tinitat, abans de la mort del gene- 
ral Franco. 

L’acte començà amb uns minuts 
de retard, el saló d’actes estava 
pràcticament ple de públic, la ma- 
joria gent gran, amb el sentit que 
normalment emprem aques terme. 
L’escenari era completament fosc, 
quan fan la seva entrada les autori- 
tats i convidats a l’acte, en primer 
terme podem veure l’Honorable se- 
nyor Heribert Barrera, ex-president 
del Parlament de Catalunya, rera 
seu el Regidor del Districte, se- 
nyor Josep Espinàs i el senyor 
Lluís Gómez, president de l’Orfeó 
de Sants, entre altres personali- 
tats, un cop asseguts els convi- 
dats, veiem com l’escenari es va 
il·luminant de mica en mica al com- 
pàs de la música fins que apareix 
emmarcat i destacant sobre l’esce- 
nari un retrat del general Mora- 
gues. 

S’oferí als assistents un audiovi- 
sual dels actes que tingueren lloc 
el passat nou de setembre, la veu 
del locutor i presentador ens era 
familiar, la d’un habitual col·labora- 
dor de la nostra publicació, en Mi- 
quel Sànchez. Tot seguit una sèrie 
de parlaments dels membres de la 
Comissió Pro-Homenatge parlare- 
en els senyors Albert Ponç i Tor- 
rents i el senyor Trino Balaguer, 
president del Centre Comarcal 
Lleidataà, tot seguint l’entrada de 
les banderes per tres escoltes, 
més emoció i algunes llàgrimes re- 
corren els rostres dels assistents 
quan es procedeix a la lectura del 
poema al general Moragues, amb 
l’assistència de l’autora, sra. Amà- 
lia Cruzate, que va ser interrompu- 
da nombroses vegades al llarg de 
la recitació del poema. 

El senyor Josep Espinàs dirigí 
unes breus paraules als assistents 
tot glossant la figura del general i 
el caràcter nacionalista de l’acte. 
«La nostra lluita d’avui per Catalun- 
ya ha de ser el treball constant i 
també de l’exponent per recuperar 
per sempre un seguit de tradicions 
(...)• 

»A Sants en sabem molt de 
lluitar, em sento content i orgullós 
de ser el representant d’un poble 
com el de Sants en aquest acte (...). 

»Agraeixo i enalteixo la Comis- 
sió per haver escollit Sants i els 
enalteixo a continuar treballant.» 

Júlia Badal 

El Casal Esportiu 
de Sants: un repte 
per al barri 


Creus que Sants necessita un centre cultural i esportiu d’envergadu- 
ra? Creus que hi ha dret que el nostre barri amb 60.000 habitants 
no tingui encara aquestes instal·lacions? Creus que podem deixar 
perdre l’últim terreny apte que queda en el barri? Aquestes són tres 
preguntes que els promotors del futur Casal Esportiu de Sants fan 
al barri i que sens dubte només poden tenir una sola resposta. 



L’antiga fàbrica «Serra i Balet» 
que ocupa l’illa delimitada pels 
carreres Begur-Bacardí-Canalejas- 
Sugranyes, és una de les darreres 
construccions industrials que en- 
cara es conserven a Sants en la se- 
va pràctica totalitat. D’estil moder- 
nista, només pel seu valor ar- 
quitectònic seria un gran error el 
seu enderrocament. L’empresa 
que l’ocupava se n’anà en orris ja 
fa temps i foren els treballadors 
els qui s’adjudicaren per subhasta 
els terrenys. De seguida es plante- 
jà quin futur tindrien les instal·la- 
cions. El projecte de fer un centre 
poliesportiu de grans dimensions 
proposat per uns quants veïns del 
barri (empresaris, treballadors de 
l’empresa i membres de l’AA.VV. 
dels carrers Badal, Brasil i la Bor- 
deta) fou finalment el que comptà 
amb més suport i el seus promo- 
tors es posaren a treballar de va- 
lent per fer-lo realitat. Es creà l’As- 
sociació Cultural del Casal Espor- 
tiu de Sants, entitat en la qual hi fi- 
guren tots els seus promotors i els 
futurs socis i que és l’encarregada 
de gestionar- i coordinar tot el pro- 
jecte. Les tasques que cal fer 
s’han dividit, però, entre un gabi- 
net tècnico-juridic, el qual resoldrà 
les qüestions legals i profes- 
sionals, i els veïns i antics treballa- 
dors que s’encarregaran de la pro- 
paganda pel barri. 

El futur poliesportiu- serà d’unes 
grans dimensions, en total més de 
8.000 m 2 que es distribuiran entre 
les següents instal·lacions: 2 pisci- 
nes (una a l’aire lliure i l’altra co- 
berta), 2 camps de bàsquet, 1 de 
futbol-sala, 1 de jooging, un audi- 
tori. A més, i pel que fa als esports 
de saló, hi podrem trobar: sales de 
tennis de taula, escacs, gimnàs, 
dansa, squash, etc. Tot això es 
completarà amb un restaurant, bar, 
vestuaris i d’altres serveis. 

Per portar a terme el projecte, 
s’enderrocarà l’interior de l’actual 
fàbrica, mentre que l’estructura ex- 
terior, modernista, no només serà 
respectada, sinó que es restaurarà 
completament. Òbviament el capi- 
tal necessari és molt elevat, vora 
els 300 milions, el qual es cobrirà 
mitjançant les aportacions econò- 
miques dels futurs socis. Per co- 
mençar i durant els cinc primers 
anys, es recorrerà a les possibles i 
desitjables subvencions de la Ge- 
neralitat i la Diputació. Amb tot, 
però, el camí que cal fer és encara 





força complex. Primerament l’As- 
sociació Cultural del Casal Espor- 
tiu de Sants haurà de comprar els 
terrenys als treballadors (ja que 
l’Ajuntament no ho ha volgut fer) i 
pagar totes les càrregues econò- 
miques que sobre ell pesen (en to- 
tal es necessiten uns 140 milions). 
Un cop comprats i sanejats, l’As- 
sociació els cedirà a l’Ajuntament, 
el qual, per la seva banda, concedi- 
rà a l’Associació la seva explotació 
durant cinquanta anys. Serà lla- 
vors quan es podran iniciar les 
obres d’enderrocament de l’Inte- 
rior i la construcció de les instal·la- 
cions esportives (amb un cost 
d’uns 160 milions). L’Associació 


creu que, finalment el Casal serà 
inaugurat pel gener del proper any, 
malgrat que algunes de les instal- 
lacions (les piscines) no s’acaba- 
ran fins la primavera. 

El Casal Esportiu de Sants tin- 
drà un màxim de 6.000 socis, tots 
els quals formaran l’Associació 
Cultural, la qual, com ja s’ha dit, 
gestionarà les instal·lacions. 
Podríem dir que la possessió d’un 
carnet equivaldrà a la d’una acció 
en una empresa normal. Això su- 
posarà, però, que només els socis 
podran gaudir el Casal. Amb tot es 
pot contemplar la possibilitat de 
llogar alguna de les instal·lacions 
per a col·lectius nombrosos (esco- 


les per exemple). Els socis, a més 
a més, col·lectivament, podran pro- 
posar noves iniciatives per ampliar 
les activitats del Casal (emissores 
de ràdio, equips federats per jugar 
campionats, etc.). 

Per acabar només cal dir que 
aquest és un projecte sense afany 
de lucre: tots els beneficis seran 
invertits novament en la millora del 
centre. Actualment el termini 
d’inscripció ja és obert i s’allargarà 
fins a l’agost. Cal afanyar-se i fer- 
se soci d’un poliesportiu modern i 
complet per a les necessitats de 
tot amant de l’esport i la cultura. 

Josep Sort i Jané 

CÒMIC 

Timi I (n° 3 maig 82, full 6). Timi 
II (n° 4 juny 82, full6). Timi III (n° 5 
estiu 82, full 8). El Ogro (n° 6 de- 
sembre 82, full 8). Fantasia? sí, grà- 
cies (n° 6, full 24). La Epopeya Àrti- 
ca (n° 7 febrer 83, full 11). Plàstic 
Man (n° 8 març-abril 83, full 9). Vi- 
cente el maca (n° 9 maig 83, full 13). 
L’aviador Boig (n° 10 juliol 83, fulls 
13 i 14). El modelno Moz (n° 11 oc- 
tubre 83, full 12). El único tecno 
bueno es el tecno muerto (n° 12 
desembre 83, full 8). Habilidad (n° 
13 gener-febrer 84, full 10). El Gi- 
gante y el Castillo (n° 14 març-abril 
84, full 8). Elegància (n° 17 octu- 
bre-novembre 84, fulls 16 i 17). Tens 
por, oi? (n° 18 nadal 84, full 22). An- 
na i els Babaus (n° 19 febrer 85, 
fulls 18, 19 i 20). 



GASTRONOMIA 

RESTAURANTS 

Un repàs a Alcolea la nuit: Laia, 
Delacort, Cafè d’Art i la Lluna, La 
Neu, El Bocata (n° 13 gener-febrer 
84, full 20). La Parra, granja Inglés 
(n° 14 març-abril 84, full 18). O’fu- 
rancho i Salou-5 (n° 15 maig-juny 
84, full 18). Perles del Dragó (n° 16 
juliol-agost 84, full 18). Delacort, La 
Parra, O’Furancho, Perles del Dra- 
gó (n° 17 octubre-novembre 84, full 
22). 


COL·LABORACIONS 

Alguns aclariments sobre la jo- 
ventut actual. (n° 6 desembre 82, 
full 18). Millorem els nostres barris 
(n° 6, full 13). Quan la ciència parla 
de l’art (n° 7 febrer 83, full 20). Què 
passa amb el pla especial? (n° 8 
març-abril 83, full 13). Vapor Vell 
(n° 10 juliol 83, full 5). La sortida de 
l’OTAN: el principal objectiu en la 
nostra lluita per la pau. (n° 12 de- 
sembre 83, full 9). Les bases i 
l’OTAN (n° 13 gener-febrer 84, full 

11) . Les dones decidim (n° 13, full 

12) . Les Converses de cinema (n° 

13, full 22). Descentralització (n° 
14 març-abril 84, full 9). Esines (n° 

14, full 20). Adena (n° 15 maig-juny 
84, full 10). Perquè i com del Fol- 
klore (n° 15 maig-juny 84, full 20). 
Barcelona desnuclearitzada (n° 16 
juliol-agost 84, full 9). La tradició 
del foc a l’hivern (n° 18 octubre-no- 
vembre 84, full 18). Històries De 
Caissa (n° 19 febrer 85, full 26). 


la HeA 


la ue&ca 

155 -Tel 330 7 4 0 

PATÈS I FORMATGES 
SELECTES 
OBERT DE NIT 


GRANJA SANTS 

-J. nuuu- 


DESAYUNOS Y MERIENDAS 

Sants, 34 bis - Tel. 431 52 07 
BARCELONA 


««PARA UNA COPA AMENA...» 

GARDEN BAR 


Avda. de Madrid, 198 (Esq. Galileo) 
Tel. 339 72 27 (Sants) 


««I PER UN BON MENJAR...» 

RESTAURANTE 

MIRAMAR 


Playa San Miguel 
Final Almirante Aixada 
Tel. 319 30 86 (Barceloneta) 

Tres anys 



LITERATURA-ART 


Blasco Ibànez, James Joyce, Pío 
Baroja, Edmundo Desnoes, Ger- 
màn Guillón, Herman Hesse, Pere 
Calders, Vicenç Altaió, J.M Sala- 
Valldaura, Carme Riera (n° 1 març 
82, fulls 14 i 15). El Noucentisme 
(n° 2 abril 82, full 15). Pío Baroja, 
Ramón Gómez de la Serna, Vicen- 
te Aleixandre, Miguel Hernàndez, 
Camilo José Cela, Luís Marín San- 
tos, Juan Marsé, Eduardo Mendo- 
za, Agustín Salgado, Blas de Ote- 
ro, Xavier Bru de Sala, Víctor Cata- 
là, Joan Salvat-Papasseit, Salvador 
Espriu, Carles Riba, Joan Brossa, 
J.V. Foix, Josep Pla, Mercè Rodo- 
reda, Manuel de Pedrolo, Ofèlía 
Dracs, Núria Mínguez (n° 2, fulls 14 
i 15). Dashiell Hammet, James 
Cain, Raymond Chandler, Patrícia 
Highsmith, David Goodis, Manuel 
de Pedrolo, Jaume Fuster (n° 3 
maig 82, fulls 14 i 15). Juan Goyti- 
sola, Joan Fuster, Agustí Bartra, 
Carles Riba, Pere Quart, Màrius 
Torres, Joan Sales, Manuel de Pe- 
drolo, Joan Oller, AveHí Artís-Ge- 
ner, Joan Estelrich, Josep Pla, Jo- 
sep M. de Segarra, Pompeu Fabra, 
Puig i Ferrater, Rovira i Virgili, 
Francesc Trabal, Pere Calders, 
Francesc Grau i Viader, Max Aub, 
Ramon J. Sender, Francisco Ayala, 
José M. Pemàn, Ernesto Giménez 
Caballero, Rafael García Serrano, 
Eugeni d’Ors, Agustín de Foxà, 
Dionnio Ridruejo, Ernest Heming- 
way, André Malraux, Arthur Ko- 
estler, George Orwell, John Dos 
Passos, Paul Claudel, Pierrer Drieu 
la Rochelle, Miguel Hernàndez (n° 
4 juny 82, fulls 14 i 15). Josep Con- 
rad, Enrique Jardiel Poncela, Grou- 
cho Marx, Edgar Allan Poe, H.P. 
Lovecraft, Marqués de Sade, Anaïs 
Nin, Thomas Mann, Ernest He- 
mingway, Ofèlia Dracs, Manuel de 
Pedrolo, Jack Landon, Jules Verne 
(n° 5 estiu 82, fulls 18 i 19). Eduar- 
do Mendoza, Marcel Proust (n° 6 
desembre 82, full 19). Ramon del 
Valle Inclàn (n° 7 febrer 83, full 21). 
1 a Setmana del Llibre Català (n° 8 
març-abril 83, full 21). Amadeo Mo- 
digliani, Charles Baudelaire, Edgar 
Allan Poe (n° 9 maig 83, full 21). 
Franz Kafka (n° 10 juliol 83, full 22). 
Marcel Proust, Pablo Neruda (n° 1 1 
octubre 83, full 24). George Orwell 
(n° 13 gener-febrer 84, full 26). Jor- 


ge Guillén, Julio Cortàzar, Pablo 
Neruda, Marcel Duchamp (n° 14, 
març-abril 84, full 24). William Bur- 
roughs (n° 15 maig-juny 84, full 24). 
George Orwell, J.M. Cain, Ray- 
mond Chandler, Dashiell Hammet, 
Highsmith, McCoy, Eduardo Men- 
doza, Vàzquez Montalbàn, David C. 
Hall (n° 16 juliol-agost 84, full 24). 
Bukowski, Truman Capote (n° 17 
octubre-novembre 84, full 24). T. 
Lobsang Rampa, Don Fernando 


(n° 18 nadal 84, full 24). Douglas 
Adams (n° 19 febrer 85, full 19). 


TEATRE 

Ben trobat company Murieta (n° 
2 abril 82, full 18). Latidos-Génesis 
Teatral (n° 3 maig 82, full 18). La 
Casona (n° 5 estiu 82, full 9). Tea- 
tro Libre de Bogotà (n° 9 maig 83, 
full 20). Grup Avalot (n° 10 juliol 83, 
full 23). 


Obra Social 

Caixa d’Estalvis del Penedès 

Des de fa 70 anys mans a l’obra. 

Ho sap tothom: estudiants, esportistes, artistes... Empresaris, pagesos, 
artesans... Gent de la ciutat i gent dels pobles... Tothom sap que la Caixa 
d’Estalvis del Penedès és sempre allà on són les necessitats de la gent: a 
Guarderies, Hospitals, Llars d’Ancians, Biblioteques, Escoles... Manifestacions 
, ' ^ artístiques, esportives, recreatives... 

Des de fa 70 anys estem mans a l’Obra Social. 


Gaixa d’EstaMs del fènedes 




Tres anys 



L’EQUIP 

Han fet possible omplir tots 
aquests fulls: Adena, Consol Albi- 
fiana, Guzmàn Àlvarez, Rosa Alva- 
rez, Arxiu Històric de Sants, Elena 
Asbert, Associació de Joves Es- 
criptors en Llengua Catalana, Ate- 
neu Popular de Sants, Júlia Badal, 
José Javier Ballesteros, Manuel 
Barrera, Julià Bernabé, Jordi Bo- 
nany, Lluís Bosch, Manuel Campo, 
Anselm Cartanà, Casal de la Dona, 
Josep Casalí, Carme Casamajor, 
Eduard Castano, Catalunya Escacs 
Club, Centre Social de Sants, Jordi 
Clausell, Col·lectiu del Foc, Gaieta- 
na Collados, Comitè Anti-Otan de 
Sants, Consell Municipal del Dis- 
tricte Sants-Montjuïc, Aleix Cort, 
Marc De Peia, Raúl Díaz, Josep Do- 
mingo, Sergi Doria, Escola Barce- 
lona, Escola Proa, Josep Espinàs, 
Esines, Jordi Fernàndez, Aleix 
Ferrater, Anton Fortuny, Josep 
Franco, J.M. García, Pere García, 
Eusebi Giménez, Lluís Gómez, Ma- 
nel Gómez, Carlos Granjel, Jordi 
Guàrdia, Josep Guinovart, Julià 
Gustems, A. Hidalgo, J.L. Huelves, 
Josep Illa, Institució Cultural i Fol- 
klòrica de Catalunya, Adolfo Ló- 
pez, M. Àngels López, Begona Ló- 
pez, Rosa Lozano, Rafael Martín, 
Josep Martínez, Núria Martínez, 
Roser Martínez, Enríque Molina, 
Carles Molins, Gemma Nierga, 
P.P., Josefina Pi, Alfred Picó, Rosa 


M. Picó, Paco Pinazo, Roberto Pla- 
cer, Miquel Quintana, Dolors Ra- 
mos, Josep Ribas, Magda Ripollès, 
Alfred Rodríguez Picó, Joana Ro- 
dríguez, Josep Rosell, Mercè Rovi- 
ra, Amadeu Ros, Anna Rubio, Pa- 
blo Salgado, Mario Sànchez, Mi- 
quel Sànchez, Secretariat d’Enti- 
tats de Sants, Hostafrancs i la Bor- 
deta, Meritxell Sendra, Josep Si- 
moncini, Josep Sort, David Star- 
dust, Teresa Tarabal, Germà Terol, 
Jordi Teixidó, Montse Valverde, 
Toni Ventura, Josep Vila, Susana 
Vinuesa i Gérard Vovelle. 

Tot un equip de 96 persones i 
entitats que han col·laborat en 


aquests tres anys a la revista, uns 
en major mida que altres, cadas- 
cun dins de la seva àrea, espe- 
cialització o disposició, alguns el 
seu pas ha estat efímer, altres 
noms criden la seva absència, 
altres s’escriuran a partir d’ara i la 
immensa majoria segueix vincula- 
da d’una manera o altra. 

I mentrestant, l’equip actual de 
redacció ara, un cop més, es reafir- 
ma amb les mateixes dosis d’il·lu- 
sió, esforç, insomni i masoquisme. 

I es pregunta de tant en tant... és 
necessària una revista al barri? 

M. Gómez i M.A. López 

Servei a domicili de 
Reparació de TV al dia 


VENDA DE TELEV&ORS 
A COLOR. VÍDEOS. 
EQUIPS ALTA FIDELITAT 
RAOIOCASSETTES 


cl Moianès, 59. Tel 431 77 08 


VICENT 

Creu Coberta, 198 
Tel. 431 61 32 

TOT EN CONFECCIÓ 

NOVE 

Creu Coberta, 65 
Tel. 224 07 82 

El colJeccionisme 
de segells, 
una afecció singular 



Encara que sembli una raó poc 
important, avui si es tragués un re- 
sum de tot el que simbolitzen amb 
el seu grafisme (imatge) i, signifi- 
quen, amb la seva dedicació, els 
segells emesos en tot el món des 
del primer (any 1850), fins ara, 
estaríem en condicions d’adonar- 
nos de l’enorme grandesa 
d’aquest petit món. Petit món el fi- 
latèlic, que per detallar-lo més que 
breument, ara ja es necessiten 
cinc volums, acollint més de 2.500 
pàgines no pas diminutes. Dades 
que prenem del catàleg de més ús, 
en la nostra ària: l’Yvert y Tellier, 
que en l’any 1985 arribarà a la 90 
edició. I del qual no intento fer pre- 
cisament publicitat, recordant el 
molt que en cert moment, em va 
costar que arrangessin allò que 
Catalunya era una província que 

delimitava amb el Principat d’An- 
dorra (!). 

El nostre propòsit d’ara, de ma- 
nera reduïda i breument, és el de 
donar des d’ací, una idea somera 
del que el món del segell represen- 


ta. No tot, sinó molta part d’ell, si 
exceptuem una petita part de sè- 
ries, que s’aparten del criteri tàci- 
tament establert, en ésser aques- 
tes accentuadament polítiques; 
bèl·liques, o per estar massa «su- 
peditades». 

Per regla general doncs, sèries 
de segells, portades de coses tan 
apreciables com, la commemora- 
ció d’aniversaris de persones, 
ciutats, estaments culturals, etc. 
Recordant la data de naixement, 
fundació, etc. Ja més contemporà- 
niament, posat el segell a ser útil 
per moltes altres coses. Per exem- 
ple, de missatges d’un adveni- 
ment, més o menys coincident 
amb el moment, pensat que el re- 
cord esportiu, cultural o recreatiu, 
d’una més acusada importància. I, 
per què no? posant-se en el més 
variat, com en l’exclusiu d’una 
campanya educativa anti el que si- 
gui, del que ens parla —entre d’al- 
tres— uns segells de l’any 1984, 
de la República Federal d’Alema- 
nya, dintre d’una campanya anti-ta- 
bac. 


I tants d’altres esdeveniments 
semblants, plasmats en els se- 
gells, que farien el nostre relat ina- 
cabable. Un segell, també pot és- 
ser polèmic, com porta camí de 
ser-ho el previst pels Estats Units, 
per dintre del present any, dedica a 
en Josep Miquel Serra i Ferrer, co- 
negut millor com a Fra Junípero 
Serra, nascut a Petra (Mallorca) 
l’any 1713, fundador de nou mis- 
sions a Amèrica. Considerat fill il- 
lustre dels Estats Units d’Amèrica, 
la seva estàtua de bronze està col- 
locada al Capitoli de Washington, 
al «Hall de la Fama» de «Noms II- 
lustres», com representant de l’Es- 
tat de Califòrnia. 0 sigui que el re- 
coneixement oficial hi és; l’acord 
d’emetre el segell commemorant 
el segon centenari de la seva mort 
també, i com no, el mèrit acumu- 
lat, sobressortint de totes, totes. 
El que no està privant, per 
exemple, que el director executiu 
de l’Associació d’Americans Units 
per ‘la Separació de l’Església i 
l’Estat, hagi enviat un escrit al Di- 
rector de Correus d’EUA, recor- 
dant que els tribunals sempre han 
mantingut que el Govern no ha de 
barrejar-se en qüestions reli- 
gioses. I això dels segells és cosa 
de l’Estat. 

D’aquesta varietat diversificada 
és del que procurarem donar 
compte. Ara de moment vagi 
l’emissió de Belice commemorati- 
va del 250 aniversari de la «Lloids 
List», en un d’ells, la cèlebre cam- 
pana anunciadora de la pèrdua de 
vaixells. Belice és el nom actual de 
les ex-Honduras Britàniques, terri- 
tori que per la seva dependència té 
obligació de fer constar en tots els 
segells (en un angle), el cap de la 
Reina, o bé la corona reial, a sobre 
d’un «E.R». 


Pere Montaner i Giró 
«Col·lectiu Congrés- 81 » 

ia història 


La batalla 
de Montjuïc 



El 23 de novembre de 1640 Felip IV va nomenar virrei a Catalunya 
a Pedró Fajardo, marquès de los Vélez i li va fer entrega del coman- 

Dos mesos més tard, e'l 26 de gener de 1641, tenia lloc la que ha pas- 
sat a la història com a batalla de Montjuïc. 


En previsió d’un atac, s’havia de- 
cidit de fer a la muntanya més for- 
tificacions rudimentàries. S’hi van 
fer trinxeres i reductes, però no hi 
hagué temps de fer una fortalesa 
al cim, sinó únicament un forti. En 
Ramon de Rocabertí que havia diri- 
git els primers treballs, va passar- 
se als castellans i sembla ésser 
que orientà l’atac tenint en compte 
les trinxeres i reductes que s’ha- 
vien fet sota la seva orientació. Pe- 
rò fins a la vigília de l’atac, un 
equip d’un centenar d’obrers, dia i 
nit, treballaren refçrçant i perfec- 
cionant aquest sistema defensiu, i 
això frustrà el confiat atac de les 
tropes del marquès de los Vélez. 


La junta de guerra catalana esta- 
va formada pel diputat militar, 
Francesc de Tamarit, el conseller 
en cap, Joan Pere Fontanella i el 
francès Plessis-Besançon al s 
quals s’afegiren quatre catalans i 
tres oficials francesos. El dia ma- 
teix de la batalla arribava a Barce- 
lona l’ambaixador del nou rei de 
Portugal, personatge que va in- 
fondre noves confiances als cata- 
lans, ja que el duc de Bragança, 
cosí de Felip IV, havia proclamat la 
independència del regne atlàntic, 
aixecant tot el país contra el rei 
d’Espanya. . . . 

La cavalleria castellana dirigida 
pel marquès de Torrecusa. molt 


confiada va arribar massa a prop 
del fort, que manava un bon estra- 
tega francès anomenat d’Aubigny, 
i es trobà mancat d’estris sufi- 
cients per escalar les fortifica- 
cions, i per això es va veure forçat 
a retirar-se vençut. Les compa- 
nyies dels gremis i de ciutadans, 
que guarnien les muralles varen 
ser encoratjades durant tota la 
lluita pels diputats i consellers, 
que recorrien els llocs més impor- 
tants. Els sastres, sabaters i els 
miquelets d’en Cabanyer eren els 
que formaven el terç de Santa 
Eulàlia, i reforçats per les gents de 
la marina, que formaven un cos de 
mosqueters, van revifar el coratge 
dels defensors del fortí posant en 
fuga els atacants; els caps i sol- 
dats francesos, sobretot Aubigny, 
Serignan i Du Plessis-Besançon 
que saberen dirigir amb perícia les 
operacions; fins les dones barcelo- 
nines, demostrant una vegada més 
ei seu valor deixant planys i pregà- 
ries, acudiren a les muralles amb 
subministres i àdhuc anaren a 
Montjuïc duent municions i begu- 
des als defensors de la muralla. 

Vençuts totalment a mitja tarda, 
l’exèrcit del marquès de los Vélez 
va retirar-se. Gràcies a la serenitat 
del general Juan de Garay no va es- 
devenir un desastre total, i va reti- 
rar-se en ordre cap a Tarragona 
sense donar temps als catalans de 
cercar-los en els passós de Marto- 


rell i el Congost. 

Aquella victòria va permetre a 
Barcelona 11 anys d’independèn- 
cia. Pau Claris moria el 27 de 
febrer del mateix any, un mes des- 
prés de la victòria de Montjuíc. 
L’any següent moria el Cardenal 
Richelieu. La coneguda «conspira- 
ció de les dones» pel gener del 
1643 va fer que el comte-duc d’Oli- 
vares trobés el desfavor d’en Felip 
IV caient en una decadència moral 
i física que desembocaria en la bo- 
geria i èn la mort dos anys des- 
près. 

Miquel Sanchez 

Best-seller’ 


Best-seller: Llibre que ha acon- 
seguit un tiratge de venda més alt 
del normal.// Un gran nombre de 
paraules insípides i falses, posa- 
des una darrera l’altra, tenint com 
a fi comú arribar de la forma més 
impactant possible al «corassonsi- 
to» o cervell del lector.// Forma de 
guanyar-se la vida d’uns quant es- 
criptors, que no tots, que no saben 
fer res més .11 

Doncs sí, hi ha diverses i contra- 
dictòries definicions del que és un 
best-seller. Normalment, el que 
signa aquest articles, o sigui jo, 
només parla dels llibres que li 
agraden, però per la senzilla raó 
que no sóc un crític —encara que 
aquesta paraula mereixeria un 
capítol a part i per això mai no em 
vull posar en temes que podrien 
molestar més d’un dels que se- 
gueixen els meus articles, referint- 
me exclusivament als gustos lite- 
raris. Però alguna dia n’havia de 
parlar, millor dit, escriure, d’aquest 
apartat tan important de la literatu- 
ra actual. Però ho vaig a fer d’una 
forma diferent, com un joc. 

Explicant una història — fictícia, 
evidentment — aniré intercalant tí- 
tols de famosos best-sellers que, 
m’imagino que qualcun d’ells 
haureu llegit I si no ho heu fet, no 
us amoineu perquè... com es diu 
normalment, hi ha de tot en aques- 
ta vinya del Senyor... o no? Comen- 
cem, doncs? 

Los siete minutos que vaig pas- 
sar després de produir-se El apa- 
gón varen ésser com un mal somni 
a la Intemperie. Posteriorment, 
una Cierta sonrisa, mig irònica, 
mig en sentit Màgic va fer canviar 
el meu pensament derivant-lo vers 
una Sublime obsesión davant Los 
asesinos. A sangre fría recordà, 
amb un sentiment de culpabilitat, 
el meu passat en Aquel'pais leja- 
no, prop del Trópico de Càncer. 
Tot començà en l’Aeropuerto quan 
em vaig trobar el meu amic El 
griego. La seva cara no era la ma- 
teixa de sempre, les arrugues, 
atractives en el seu moment, sem- 
blaven mossegades de Chacal fe- 
tes amb ràbia. Les seves primeres 
paraules em varen deixar més fet 
pols que aquella borratxera al Bu- 


levar del ron. Em va dir que el Diag- 
nostico final del metge havia estat 
càncer a la sang. La meva respos- 
ta, de la qual em penedeixo en 
aquests instants, no va ser una al- 
tra que Nadie debería morir. I la se- 
va contestació fou encara millor: 
«Si tots els amics em donessin 
aquests ànims Màs dura serà la 
caida». Després de dir això, s’allu- 
nyà de mi. La meva ànima quedà 
com Cien anos de soledad dins 
una barraca feta amb Bambú en- 
mig d’una Isla on el rei fos el Tibu- 
rón. La legión de los condenados 
és cada vegada més llarga que la 
de Los vencedores i El factor hu- 
mano és més complex que Mil y 
una noches amb La segunda dama 
a Brighton, parque de atraciones». 

Aquest article està dedicat a 
gent tan diversa i diferent com la 
niti el dia, però que tots tenen una 
cosa en comú: la de ser escriptors; 
gent com Irving Wallace, William 
Faulkner, Frederick Forsyth, Ar- 
thur Hayley, Peter Benchley, Jac- 
ques Pecheral, Leon Uris, Max Cat- 
to, Frank Slaughter, Mario Puzo, 
Graham Greene, Pearl S. Buck, 
Truman Capote, Gabriel García 
Màrquez, Elia Kazan, Sven Hassel, 
Françoise Sagan, Roger Pla i tants 
altres que, si no fos per ells, hi 
hauria molta gent que l’únic que 
llegiria seria el periòdic i prou. 

...I la quarta! 

Fa uns quants números, en aques- 
ta mateixa revista, vaig escriure un 
article parlant d’un dels escriptors 
més sincers, crus, polèmics i, a la 
vegada, vitals, de la literatura mo- 
derna. Em refereixo a Charles Bu- 
kowski. I la raó per la qual torno a 
parlar d’ell és perquè Edicions 
Anagrama, dins de la seva col·lec- 
ció Contrasenas, acaba de publi- 
car la seva darrera novel·la titulada 
La senda de! perdedor. I així queda 
finalitzada la tetralogia del seu pro- 
tagonista, encara que en realitat si- 
gui una autobiografia amb pseudò- 
nim; Henry Chinaski-Charles Bu- 
kowski. 

La primera publicada va ésser 

Cartero, que té com a tema els dot- 
ze anys que passà el protagonista 
com a funcionari de Correus fins el 

moment en qué comença a escriu- 
re professionalment. 

La següent novel·la escrita per 
ell, Factotum, tracta de l’època an- 
terior a carter, descrivint el peregri- 
natge de treball en treball, a quin 
més degradant. Posteriorment va 
ésser Mujeres. Bu-Chi-kow-nas-ski 
és un escriptor consagrat i, l’al- 
cohol i les dones canvien capítol 
darrera capítol. 

Però quedava l’època de la in- 
fantesa, i ...voilà! La senda del per- 
dedor us està esperant a les llibre- 
ries que l’aneu a comprar, si us 
agrada llegir Charles Bukowski, 
l’escriptor i líder de les descrip- 
cions del món des de la rebotiga 
del món. 

Anem/Bine 


Brazil 

(Terry Gilliam) 


Tractar de definir amb un mot la 
tercera obra de Terry Gilliam, un 
dels pilars de Monty Phyton, grup 
que a hores d’ara ja només es 
reuneix a sopar, és tasca realment 
difícil. Com a mínim, però, Brazil 
posseix un qualificatiu que la dife- 
rencia de tots aquests films que in- 
tenten —i no aconsegueixen— 
parlar de futurologia i d’un món 
—proper?— regit pels ordinadors, 
la burocràcia i —ai— novament el 
poder establert. Aquest qualifica- 
tiu és el d’IMAGINACIÓ. 

IMAGINACIÓ en el títol. Brazil, 
solitària melodia que tararegen al- 
guns dels personatges, és una ma- 
júscula mitificada per Xavier Cugat 
i que, com el seu nom diu, trans- 
porta a un paradís lúdic, o així ho 
va creure Terry Gilliam a l’hora de 
la inspiració. Que propers queden 
els ideals de qui la canten — àdhuc 
l’espectador mateix — Que lluny 
és la realitat que ens presenta una 
megalòpolis orwelliana on tot es 
regeix automàticament i —com a 
Metròpolis— els individus són 
simples esclaus de la màquina, la 
burocràcia i l’avorriment! Contra el 
sistema només una solució: la re- 
bel·lió i el terrorisme. L’altre és 
l’emprada per Jonathan Pryce, mo- 
dest funcionari, una peça més de 
l’engranatge, que escollirà la IMA- 
GINACIÓ com a alternativa, i en 
els seus deliris onírics descobrirà 
una dona anomenada Llibertat, per 
acabar comprovant que aquella 
noia existeix i que està implicada 
en tasques terroristes. Per tant, Jo- 
nathan Pryce, com John Hurt a 
1984, acabarà rebel·lant-se i 
—naturalment— serà derrotat per 
l’autarquia futurista. 

En aquest sentit, la IMAGINA- 
CIÓ es confon amb la realitat, una 
realitat ja pronosticada per Orwell i 
que a tots ens ha de deixar preocu- 
pats. 

Tornem, però, al concepte base 
de l’estudi: IMAGINACIÓ. Aquesta 


excusa argumental és vàlida per- 
què en Terry Gilliam, fent honor al 
grup i a les seves característiques, 
es desenvolupin els dos factors 
claus en la filmografia dels brità- 
nics: a) la paròdia de films, b) l’hu- 
mor corrossiu, intel·ligent de vega- 
des i groller en d’altres. 

Quant al primer aspecte, cal 
destacar les inevitables referèn- 
cies als ja esmentats 1984 (fórmula 
de poder i rebel·lió contra aquest 
poder; fracàs de la rebel·lió),. 
Metròpolis (vampirització dels qui 
estan al servei d’aquest poder-re- 
bel·lió), Blade Runner (els colors 
grisos, foscs i neonians d’aquesta 
ciutat on mai no apareix la llum na- 
tural, es contraposen als blaus i 
clars de les fantasies de Jonha- 
than Pryce), el mateix Sentido de la 
vida (escena del restaurant) o inevi- 
tables referències a Kafka (El pro- 
ceso), Jack London o S.M. Èisens- 
tein (El cuirassat Potemkin). 

En el segon aspecte — el tipus 
d’humor—, tornem a trobar un dels 
Monty Phyton (recolzat en la in- 
terpretació per un altre membre: 
Michael Palin) en plenitud de for- 
ma; al respecte, aquesta facècia 
agradarà l’espectador en tant en 
quant agradi la vessant satírica dei 
magnífic grup anglès. 

La IMAGINACIÓ, però, consti- 
tueix una arma de doble fil per a 
Terry Gilliam, un director tan intel- 
ligent que aconsegueix per una ve- 
gada que el gran Robert de Niro fa- 
ci el paper d’un actor —aquí, un 
curiós lampista-terrorista que apa- 
reix i desapareix esporàdica- 
ment— i no faci un cop més de Ro- 
bert de Niro. Dèiem que, en qualse- 
vol cas, Gilliam s’ha emborratxat 
d’IMAGINACIÓ i li ha mancat la 
clau per a posar el pany i forrellat 
amb indubtabe èxit: la MESURA. 

Perquè aquest gran espectacle 
visual, aquesta increïble despesa 
de mitjans al servei de la més lliure 
de les interpretacions no pot ésser 


païda a corre-cuita i, a més, amb 
certa extralimitació de temps 
— dues hores vint-i-dos minuts—. 
Aixi, la colpidora IMAGINACIÓ 
acabarà resultant tediosa per a un 
espectador poc relaxat, poc acos- 
tumat a espectacles tan vibrants i, 
en definitiva, cansarà, arribant a 
cert punt —lluita contra el terroris- 
me— del qual el film no aconse- 
guirà recuperar-se; llàstima, 
doncs, d’aquest menjar tan sucu- 
lent que ens ha proporcionat, però, 
una digestió certament pesada i 
un regust massoquista: la intenció 
de tornar a veure Brazil per exami- 
nar més detalladament allò que ja 
no hem pogut suportar en un pri- 
mer visionat. Perquè també totes 
les pintures de Miró o Dalí necessi- 
ten una o dues revisions i es reve- 
len com a grans «collages». Brazil 
ha d’ésser per a tots com una visi- 
ta al centre Beaubourg: sense 
presses, lliurant a la intepretació 
de cadascun el sentit de les obres. 
N’hi ha molt per a escollir. 





★★★★★★★★★ 


Nou disc de la Durruti Column. 

Melodies lleugeres, volàtils i amb 
aquell toc de crispació que Vini 
Reilli sap donar-li a la seva 
guitarra. Without Mercy o el gust 
per la música que penja d’un fil. A 
un altre que de tant en tant cal se- 
guir-li el fil és a l’etern bluesman, 
Eric Clapton. Als discs de l’Eric 
(amb perdó) els passa el mateix 
que als bons vins; són lents d’ela- 
boració i sempre tenen el mateix 
gust. Behind the sund és el retorn 
als vells ritmes blues. Música i 
guitarra amb sabor a whiski, ba- 
dalls i rock’n roll. Ooooooooooh.. 
aaaaah.Jx. Una de pop-rock acce- 
lerat i sorollós! Ja va, ja va. Se- 
nyores, senyors, arriben els Ramo- 
nes. Rock fort, brut, però melo- 
diós, que conserva després de 
més de deu anys, la frescor i l’en- 
cant dels primers dies. The Ramo- 
nes, precursors del punk sense ha- 
ver-s’ho proposat mai, ens ofe- 
reixen un nou LP: Too tough to die. 
Música potent, de tall curt, simple 
i enganxosa, nascuda als carrers 
de Nova York. Els Ramones se- 
gueixen... I deixem els Ramons per 
parlar dels Smiths. The Smiths han 
tret ja el seu nou LP: Meatis Mur- 
der. Música pop feta amb la base 
més elemental: baix, guitarra i ba- 
teria i una veu melangiosa que dul- 
cifica i caracteritza els temes. 
Pop làngid i espontani per a una 
tarda de sol i núvols. De núvols, sí. 

I uns altres que han vist el cel són 
Golpes Bajos. Debocionario és el 
seu nou mini-LP. Temes funky- 
pop, frescos i melòdics amb la 
marca de Golpes Bajos. Una ins- 
trumentació pulcra i compacta al 
servei de German Coppini. El pri- 
mer single: La virgen toca. I ara, en 


K ock 'n Show 



exclusiva mundial, una història. La 
història d’un grup anomenat Los 
Ràpidos, el recordeu? Los Ràpidos 
eren un bon conjunt... però sense 
gaire sort. Un dia Los Ràpidos van 
decidir canviar de nom i es van dir 
Los Burros. Los Burros eren un 
bon conjunt... però sense gaire 
sort. Ara els ex-Ràpidos i ex-Burros 
s’anomenen El Último de la Fila. I 
la veritat és que El Último de la Fila 
és un bon conjunt... Deixem-ho 
així. Són de Barcelona i fan un pop 
dur força guitarrístic. El seu primer 
single Cuando la pobreza entra por 
la puerta, el amor salta por la ven- 
tana. Sort, que ja toca. Com també 
toca parlar del segon LP d’un grup 
que s’anomena Everything But The 
Giri. Es tracta d’un duo (ell/ella) 
que fa un pop fràgil de caire inti- 
mista, reconfortable i absoluta- 
ment gratificant. Tracey Thorne 
posa la veu i Ben Watt la guitarra. 
Just al punt. El títol Eden. I no 
abandonem els ritmes suaus. Chi- 
na Crisis ja tenen nou LP: Flaunt 
the imperfection. Melodies cam- 
pestres cada cop més sofistica- 
des. Elegància, bones maneres... i 
aromes de Montserrat. També l’Or- 
questa Mondragón ensuma els 
aromes de l’èxit. Rock’n roll Circus 
és el nom del seu nou show, 
aquest cop gravat totalment en di- 
recte. La Mondragón al complet 
cantant els seus temes de sempre 
i un, o dos o tres, nous. Més. Art of 
Noise és el nou grup-joguina-ins- 
trument de Trevor Horn, aquell que 
un dia va formar part de The 
Buggles (els del vídeo que va ma- 
tar a la pobra estrella de la ràdio) i 
que actualment s’ha fet famós pro- 
duint i llançant Frankie Goes To 
Holliwood. Doncs bé, Art of Noise 
ja té el primer LP: Who’s Afraid. 
Sons i ritmes sorollosos, sugge- 
rents, metàl·lics. Com si es tractés 
de la versió instrumental de Fran- 
kie Goes To Holliwood. Audició re- 
comanable per passar la set. I ara 
dos que es separen, encara que 
temporalment, això diuen. Els pri- 
mers són The Police. Sting conti- 
nua molt ocupat convertint-se en 
una nova estrella del cinema. Cop- 
peland continua produint nous 
conjunts. I Andy Summers, de mo- 
ment, es rasca la panxa. Un des- 
cans mai no ve malament. Els se- 
gons són un altre trio famós: Roxy 
Music. Dos clàssics del pop que 
ens diuen... fins ben aviat! Això es- 
perem. Fi. 


Singles i maxis 


The Firm i el seu Radioactive. 
Raund and Raud de Spandau Ba- 
llet. O, per què no?, el nou Maxi de 
Los Nikis, els Ramones de l’Estat 
espanyol. O pels qui gaudeixen de 
la música disco italiana: Savage i 
Radio. La música funy-disco-pop 
d’aquí té un nom: Alaska y Dinara- 
ma. Alaska continua buscant i bus- 
cant Un hombre de verdad. I més 
funky electrònic Don’t drive drunk 
d’Stewie Wonder, és clar. I si vols 
fer una bona obra We are the 
world. Amb M. Jackson, Diana 
Rossa, S. Wonder, etc. Els benefi- 
cis, ja saps, cap a Etiòpia. I per 
acabar This is not America de Da- 
vid Bowie amb Pat Metheny Group. 
No, no és Amèrica, és... Rock’n 
Show. Això és tot. 

David Stardust 


HIT PARADE T. d’A, 

i Hits catalans: 

— La Trinca 
— Maria del Mar Bonet 
— Raimon 
— Héctor Vila 


Hits estrangers: 

— Kooland The Gang 
- Phifl Collins 
— Robert Palmer 
— Alan Parsons Project 

\ 

Hits castellans: 

— Azul y Negro 
— Golpes Bajos 
— Vídeo 
— Hotel 


AUTO-ESCUELA RODA-2 

ESPECIALIDAD 
EN PRÀCTICAS DE MOTO 

Sants, 266, entl. 2 a 
Tel. 339 52 40 


MUSICAL TARANTEL·LA 

TOT EN MÚSICA 

PIANOS - ORGUES - GUITARRES 
FLAUTES - ETC. 

MÈTODES I PARTITURES 
CLASSES DE SOLFEIG I TEORIA - PIANO 
ORGUE - GUITARRA - VIOLÍ - TROMPETA 
PREPARACIÓ D’EXAMENS 
PER AL CONSERVATORI 

C/. Violant d' Hongria 174 - SANTS 






Narració 


Quan les coses 
vénen així 




M’arraconen. Ells creuen que em mamo e! dit i que no 
sé veure les maniobres que fan per tal de desacreditar- 
me. No hi fa. No sóc un beneit per no veure per on van 
els trets. Desacreditar-me? Heus ací una cosa roïna. Per- 
què un home és cosa a tenir en compte, no és un ninot. 

No, no m’ho sembla pas a mi que siguin cabòries me- 
ves. Hi ha quelcom palpable. Ja no se’m crida al despatx 
del Gerent com sempre havia estat. Ara només demanen 
pel Javier, el meu enemic. Enemic no sé per què car no 
recordo que em fes cap malifeta. Jo sempre he estat 
amable amb ell i des del primer moment vaig donar-li 
plena confiança, ensenyant-li els misteris de la compta- 
bilitat i altres misteris prou misteriosos. Que recordi mai 
no he tingut amb ell una mala paraula. No sé per què ell 
m’ha arraconat d’aquesta manera. En Javi i l’Elena vull 
dir, que s’han posat d’acord per fer-ma la vida impossi- 
ble. Repeteixo que no són manies. 

Quan ho dic a la dona diu que són coses de la vellesa i 
que ella no pot creure en un disbarat com aquest que jo 
li explico. Que no creu en la dolenteria dels altres. Vatua 
el món! També és prou ximpleta, la dona. D’on ve el meu 
problema? Potser sí que em faig vell, i a tot hi trobo ets i 
uts. Però vellesa o no el que sé del cert és que el malpa- 
rit d’en Javier amb la col·laboració de l’Elena m’estan 
fent la vida difícil. Ells no saben que sóc un arbre que en- 
cara no vol morir i que abans d’abatre’s lluitarà aferrissa- 
dament. 

Crec que en Javier i l’Elena s’estimen. Aquesta sera la 
meva defensa. Ho he de madurar. He de fer-me el propò- 
sit d’actuar amb duresa. 

«Què hi ha, senyor Pi — prçgynten cada dia entrant al 
despatx — . Com va el reuma? o, com va l’estómac? o, 
com va la porta?». Se’n foten. Molt educadament, però 
se’n foten. 

Abans la feina era una rutina. Llibre de Caixa, Llibre 
Major, Llibre Diari. Ara les coses han canviat. D’aquells 
llibres ningú no se’n recorda. Ara ho fa tot I ordinador, 
aquest aparell de televisor sense cap gràcia, eixut, gris i 
fred. Ara no és necessari tenir bona lletra, la redondilla, 
la gòtica que feia goig de veure. Els meus estimats lli- 
bres de comptabilitat dormen a l’estanteria més alta de 

l’arxiu. . 

Des que aquesta maquinota del diable ha entrat al 
despatx no hi pinto res. Ho sé. No cal que m’ho digui 
ningú. Són coses d’aquestes que un les veu venir. La 
maquinota m’ha matat. De l’home estimat i respectacle 
que jo era he passat a ser un empleat, un no-res, un 
comptable sense suc ni bruc a qui ja no es confien les 
grans coses de l’empresa. De ser l’home de confiança 
he passat a ser una nosa, una persona a qui se li dóna el 

sou com una almoina. . 

Això no durarà. He de recobrar ei prest ig i d altres 
temps i peti qui peti. Vull que se n’adonin. No sóc un ho- 
me acabat, jo. Aquesta parella me la cruspiré. Veuran els 


brètols de què sóc capaç. No se l’esperen, aquesta. Per- 
què ells han estat qui arrambaran amb els meus avantat- 
ges portant al despatx la maquinota aquesta. L ordina- 
dor, vull dir. . , „ . D#% 

Però me la pagaran. He d’escriure els anònims. Po- 
ques paraules i convincents perquè la dona del Javi 
prengui les coses a la valenta i s’acabin aquestes amore- 

tes entre el Javi i l’Elena. , 

De l’Elena en parlaré amb el Gerent, li dire que es una 
qata maula i que té a veure amb el nou, amb el Javier. 
Això no li agradarà ni poc ni molt al senyor Gerent per- 
què sé que està boig per la mossa. D’aquest còctel no se 
el que en pot sortir però alguna cosa profitosa sera. 

Dit i fet. He escrit l’anònim per a la dona d’en Javier. I 
he passat al despatx del senyor Gerent i li he dit que 

l’Elena fa manetes amb en Javi. 

«Coses de joves, senyor Pi». «Però ell es un home ca- 
sat». «Hauríem de fer alguna cosa al respecte, veritat . ». 

Jo sabia que les meves sagetes havien estat dispara- 
des amb bona punteria. Només calia esperar que el 
temps acabés la feina. I els dies passaren o un mati el ja- 
vi i l’Elena tingueren una llarga conversa i una escena 
esgarrifosa al despatx del Gerent des d’on m’arribaven 
plors i crits. La meva venjança ja estava aconseguida. 
Després d’una llarga estona sortiren del despatx del Ge- 

«Què us passa?». «En Javi deixa la dona». «Vatua!». 

I vaig fer una rialleta. Encara que vaig posar cara de 


pomes agres. 




i lin rrs n 




l’Elena s’acomiadaren. . , A 

«_ p er ò on aniran, fillets?». «Anem a America». «A 
l’ Amèrica ja no hi queda res per descobrir». «Tant hi fa». 


I se n’anaren. , 

Aquells van ser uns dies tristos. Jo treballava com 
mai. Em notava un altre. Com si tingués només quinze 
an ys 

Quan el Gerent demanà per mi ja sabia que tot torna- 


ria als meus bons temps. 

senvor Pi» «Sequi». «Com vostè mani, senyor 

Gerent». «Com van les coses?». «Tot va bé. senyor Ge- 


rent». 

El senyor Gerent s’aclofà a la poltrona. 

«No vull que vostè carregui amb tota la feina, senyor 
Pi. Demà vindrà un jove per portar l’ordinador. El tenim 
molt oblidat, pobret». 

Féu una pausa. 

«Ja som vells, senyor Pi». 

Tenia a la gorja un plom. Vaig marxar a la meva taula 

vaiq plorar com un ximplet. . . , 

No era un plom el que tenia a la gorja. La tarda era gri- 
sa. No plovia, però. 


Julià Gustems 



PER QUÈ USAR ELS SERVEIS 
D’UNA AGÈNCIA DE VIATGES? 


— Perquè els seus viatges i les seves vacances estiguin en mans d’experts pro- 
fessionals i no de qualsevol afeccionat que no li ofereix cap garantia i a qui vos- 
tè no pot exigir cap responsabilitat. 

— Per evitar llargues cues davant d’una finestreta a l’hora d’adquirir un bitllet de 
vaixell, tren o avió. 

— Per obtenir còmodament una informació veraç i desinteressada, sobre tot allò 
que vol saber. 

— Per beneficiar-se sempre dels millors preus. Estudiem en cada ocasió la millor 
oferta per a vostè. Recordi que treballem tot l’any per poder obtenir les cotitza- 
cions més adequades d’hotels i mitjans de transport. 

PERQUÈ EL VENTALL DELS NOSTRES SERVEIS ÉS TAN AMPLE COM LES SE- 
VES NECESSITATS: 

— Bitllet d’avió, tren, vaixell i autocar. 

— Reserves d’hotels i apartaments a Espanya i a l’estranger. 

— Tot tipus d’excursions en autocar, des de les d’un dia als més llargs circuits, 
amb itineraris perfectament estudiats, adequats per a totes les edats i pressu- 
postos. 

— Viatges combinats avió i hotel, amb destí a les principals zones turístiques na- 
cionals i de la resta del món. 

— Lloguer de cotxes i furgonetes amb i sense conductor i d’autocars. 

— I qualsevol altre servei turístic que pugui necessitar. 

— Recordi, només estan autoritzades per facilitar aquests serveis les Agències de 
Viatge legalment constituïdes. Aquestes són les que al costat del seu nom os- 
tenten el número de títol atorgat pel Ministeri de Turisme o la Generalitat de Ca- 
talunya. Aquesta és la millor garantia d’èxit per a aquestes vacances que tant 
es mereix. No les arrisqui reservant a través d’obscurs intermediaris o partici- 
pant en excursions organitzades per particulars, activitat expressament prohi- 
bida per la llei, que us pot deixar sense el viatge i sense possibilitat de reclama- 
cions. 

VINGUI A VEURE’NS, SOM ELS SEUS VEÏNS 



\yrtAíES AlEtiSA S.A. 

AGENCIA DE VIAJES GRUPO A TITULO 630 


MOIANES, 69 SANTS, 160 

08014 BARCELONA 08028 BARCELONA 

T. 431 94 00 T. 339 62 00 


Travessera de Gràcia, 154 
08012 BARCELONA 
T. 218 07 88 


Avda. Meridiana, 344 
08027 BARCELONA 
T. 311 77 61 


LA VOSTRA AGÈNCIA DE VIATGES 


ESCOLA 


-CAR 



Consell de Cent, 19 (prop de Creu Coberta) 

08014 Barcelona 

Tel. 223 71 23, 223 47 31 | AUTOESCOLA 



g JBL b e n v i s a 

$AI\IT$/car 


ASSEGURANCES GENERALS 
Especialistes en assegurances d’automòbils 

CENTRAL: Passeig de Gràcia, 62, tel. 215 50 58 08007 Barcelona 


Estem al Servei de Sants, Hostafrancs i la Bordeta 


CAIXA DE 
BARCELONA 


08014 BARCELONA 

Sants - Sants 65—69 - tlf. 421 .35.1 1 
Plaça del Centre - Av Madrid 21 7 i Vallespir 1 13 
Hostafrancs - Consell de Cent 1 1 - tlf. 243.55.03 
La Bordeta - Badal 90-92 - tlf. 331.26.47 
Gayarre - Gayarre 1 5-1 7 - tlf. 422.35.72 
Olzinelles - Olzinelles, 1 0-1 2 - tlf. 422.36.27 
Sant Medir - Constitució 40 - tlf. 421 .30.1 0 


08028 BARCELONA 

Badal - Carretera de Sants 295-297 

Av. de Madrid - Av. de Madrid 9 - tlf. 333.1 8.1 6 

Sugraiïes - Sant Federic 1-3 - tlf. 422.39.72 

Santa Tecla - Av. Madrid 92 - tlf. 339.83.1 4 

Can Mantega - Violant d'Hongria 100 - tlf. 339.44.23 

Galileo - Galileo 54-58 - tlf. 330.51 .04 


ADHERITS AL SECRETARIAT D’ENTITATS 




